Source: http://ec.europa.eu/civiljustice/legal_aid/legal_aid_mlt_hu.htm
Timestamp: 2017-08-19 20:46:41
Document Index: 15691119

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

﻿ Európai Bizottság - Európai Igazságügyi Hálózat - Jogsegély - Málta
Európai Bizottság > EIH > Jogsegély > Málta
Utolsó frissítés: 07-07-2006
Jogsegély - Málta
1. Melyek egy tárgyalás költségei, és általában ki fizeti meg ezeket?
5. Van-e egyedi gyorsított eljárás?
7. Milyen dokumentumot kell a költségmentesség iránti kérelemhez csatolni?
13. Ha valaki jogosult részleges költségmentességre, hogyan kerül megfizetésre a többi költség?
14. Ha valaki jogosult költségmentességre, fedezi-e ez a tárgyalás után a fellebbezés költségeit?
15. Ha valaki jogosult költségmentességre, ez visszavonható-e a tárgyalás végét megelőzően (vagy akár azt követően)?
A bírósági perek díjait törvény határozza meg. Vannak bizonyos díjak, amelyeket a bírósági per kezdetén kell megfizetni, más díjakat pedig azok végén. Ezek általában rögzített tételek, és a díj magában foglalja a bírósági szolgáltatásokat. A bírósági szolgáltatások része a tanúk kihallgatására vonatkozó végzések iktatásának költségei, a jegyzőkönyv költségei, átiratok és másolatok, a bírósági asszisztens szolgálatai, a jogvitáról készült jegyzőkönyv továbbításának, a költséglistának, illetve az ítélet egy példányának költségei. A tárgyalás során különdíjakat kell fizetni a bírósági eljárásról szóló értesítésért, illetve a bíróság által kijelölt szakértőknek. Bizonyos kivételek mellett az ügyvédi díjakat törvény írja elő és a perérték százalékos arányában számítják ki, azonban a felek írásban ettől eltérő módon is megállapodhatnak.
A fent említett díjak nem foglalják magukban a külön bírósági díjakat, melyeket a bíróság kifogások esetén kivethet.
A költségviselő személyét illetően az ítélet meghozatalát követően a bíróság megállapítja, hogy melyik fél viseli a költségeket. Főszabályként a pervesztes felet kötelezik a költségek megfizetésére, azonban a bíróság ítélete esetről esetre változhat.
A költségmentesség az állam által az erre rászoruló személyeknek nyújtott támogatás egy formája, akikről kérelmük és anyagi helyzetük költségmentességgel foglalkozó jogász által történő értékelését követően megállapítják, hogy nem rendelkeznek az igazságszolgáltatás igénybe vételéhez szükséges eszközökkel. A költségmentességet olyan személyeknek nyújtják, akik harmadik féllel szemben indítanak pert, vagy akik harmadik személy által ellenük benyújtott kereset vonatkozásában kívánják magukat megvédeni.
Költségmentességet csak olyan személyek kaphatnak, akik három feltételnek, vagyis az érdem, a rászorultság és az eljárás feltételének eleget tesznek.
Ahhoz, hogy a kérelmező eleget tegyen az érdem feltételének, az ügyet vizsgáló költségmentességgel foglalkozó jogász arra a megállapításra kell, hogy jusson, hogy a kérelmező megalapozottan indított pert vagy védi saját érdekeit a bíróságon, vagyis hogy a kérelmező indokai megalapozottak. Minden egyes esetet saját megalapozottsága szerint vizsgálnak. A költségmentességgel foglalkozó jogász által végzett értékelés része az eset tartalmának, a per lehetséges kimenetelének és a siker esélyének vizsgálata.
Ahhoz, hogy a kérelmező eleget tegyen a rászorultság feltételének, nem lehet birtokában semmiféle, nettó háromezer máltai lírát meghaladó értékű vagyontárgy, jövedelme pedig a költségmentesség iránti kérelmet megelőző tizenkét hónapban nem haladhatja meg a 18 éven felüli személyek számára megállapított országos minimálbért.
A vizsgálatból kizárják a kérelmező és családja általi használatra szükségesnek ítélt mindennapi háztartási tárgyakat, továbbá a kérelmező fő lakóhelyét vagy bármely olyan vagyontárgyat (ingóságot és ingatlant), mely bírósági eljárás tárgyát képezi, még ha az ilyen vagyontárgy nem is tárgya annak a pernek, melynek vonatkozásában költségmentességet kértek.
A felperesnek esküt kell tennie vagyona vonatkozásában, illetve arról, hogy indokai megalapozottak.
Ha a felperes eleget tesz a feltételeknek, az ilyen értelmű kérelemről értesítik az alperest, akinek 4 napja van a kérelem elleni kifogás benyújtására. A kifogást az elsőfokú bíróság hivatalához benyújtott feljegyzés formájában kell megtenni. Ha nem emelnek kifogást, a költségmentességgel foglalkozó jogász elbírálja a kérelmet, melynek eredményeként azt vagy elfogadják vagy nem. Ha kifogást emelnek, a költségmentességgel foglalkozó jogász ezt megvizsgálja, ideértve szükség esetén bizonyítékok vizsgálatát is, és jelentést tesz arról, hogy a kérelem elfogadható-e vagy sem.
A költségmentesség alapvetően bármilyen polgári jogvitában megítélhető. Azonban valamilyen bejegyzés helyesbítésére vagy törlésére, vagy születés, házasság vagy haláleset nyilvántartásba vételére vonatkozó perben nincs szükség a rászorultság vizsgálatára. Amennyiben közjegyzői fellebbviteli bírósághoz nyújtanak be helyesbítési kérelmet, nincs szükség formális kérelemre, és a költségmentességgel foglalkozó jogász nyújtja be e bíróság előtt a megfelelő kérelmet.
A jog sürgős helyzetekről is rendelkezik (például végzés kiadásáról) azáltal, hogy felhatalmazza a költségmentességgel foglalkozó jogászt, hogy az illetékes bíróságtól ideiglenes felhatalmazást szerezzen be az egyedi bírósági kérelemnek a költségmentességet kérő személy nevében történő benyújtásához, majd a 3. kérdés szerint a rászorultság, az érdem és az eljárás megvizsgálásáról.
Amennyiben az illetékes bíróság ezt követően kizárja a költségmentesség lehetőségét, a költségmentességgel foglalkozó jogász által benyújtott bírósági kérelmek nem semmisek, bár további kedvezményekre nincs mód, és a bíróság úgy rendelkezhet, hogy a költségmentesség ideiglenes megítélése alatt felmerült költségeket a felperesnek meg kell fizetnie.
Nincsenek formanyomtatványok. A költségmentesség iránti kérelmet be lehet nyújtani az elsőfokú bíróságnál vagy akár szóban is megteheti a költségmentességgel foglalkozó jogász.
A fentiek alapján minden egyes esetet saját megalapozottsága szerint vizsgálnak. Ebből következően a kérelemhez csatolt dokumentumoknak a kérelem tárgyát alá kell támasztaniuk. Például ha a kereset házasság semmissé nyilvánítására vonatkozik, csatolni kell a házassági anyakönyvi kivonatot. Bármely olyan dokumentum, amelyet a költségmentességgel foglalkozó jogász kérhet az elfogadhatóság értékelésére, kérésre benyújtandó a költségmentességgel foglalkozó jogász részére.
Lásd a 6. kérdésre adott választ.
A kérelmezőt formálisan nem értesítik kérelme elbírálásáról, hanem erről az elsőfokú bíróság hivatalánál kell érdeklődnie.
Ha a kérelmező jogosult költségmentességre, az elsőfokú bíróság hivatalához kell fordulnia. A kérelmezőt kérésre tájékoztatják a számára a perben kirendelt ügyvéd nevéről. A kérelmezőnek fel kell vennie a kapcsolatot a kirendelt ügyvéddel.
Amennyiben a kérelmet jóváhagyják, a kérelmező számára kirendelik a bíróság rendelkezésére álló listán soron következő ügyvédet. Amennyiben a kérelmező megalapozottan másik ügyvédet kíván a listáról választani, erre vonatkozóan kérelmet kell benyújtania az elsőfokú bíróságon.
A költségmentesség csak a kérelmező számára felmerült költségekre vonatkozik. A kérelmező így mentesül saját költségei, illetve az azokra vonatkozó biztosíték nyújtása alól.
Ha a kérelmező pernyertes, a számára megítélt összegből vagy az ingóság és ingatlan ítélet szerinti bírósági árveréséből származó bevételből megfizeti a hivatalnak, az ügyvédnek, az ügyésznek, továbbá a gondnokoknak és szakértőknek (ha vannak ilyenek) járó díjakat, az esetleg ilyen díjak megfizetésére ítélt féllel szemben ezek visszatérítésére vonatkozó jogára figyelemmel.
Máltán nem alkalmazzák a részleges költségmentességet, mivel a kérelmezőnek vagy megítélik a költségmentességet vagy elutasítják kérelmét. Ha a költségmentességet kérelmező felet kötelezik az eljárási költségek megtérítésére, az elsőfokú bíróság hivatala nem követelheti a pernyertes féltől a hivatal számára esedékes díjakat.
Ha a kérelmező jogosult költségmentességre, valamennyi szinten jogosult erre, ideértve a fellebbviteli bíróság előtti támogatást is.
Ha a bíróság számára bizonyítják, hogy
a költségmentesség megítélésének időpontjában a kérelmezőről ismeretes, hogy a költségmentesség megítélésekor megállapítottnál nagyobb tőkével és jövedelemmel rendelkezik, vagy
a tárgyalás során a kérelmezőről ismeretessé válik, hogy anyagi körülményei a költségmentesség megítélésekor megállapítottakat meghaladóan javulnak, és erről elmulasztja értesíteni az elsőfokú bíróságot,
a bíróság a kérelmezőt a bírósággal szembeni engedetlenséggel vádolhatja. Hamis tanúvallomás miatti eljárást is indíthatnak a kérelmező ellen.
A kérelmező mindkét esetben személyesen felelős az eljárás valamennyi olyan költsége tekintetében, amelyet meg kellett volna fizetnie, ha nem ítélnek meg számára költségmentességet.
A költségmentesség megítélését elutasító határozat ellen nem lehet fellebbezni. Azonban ha a költségmentességgel foglalkozó jogász által készített jelentés nem támogatja a felperest, az elsőfokú bíróság megvizsgálja a jelentést, és lehetőséget biztosít a feleknek arra, hogy beadványokat készítsenek, mielőtt határoz a kedvezőtlen jelentés elfogadásáról vagy annak elutasításáról és a kérelem elfogadásáról.
A máltai kormány -
« Jogsegély - Általános információk | Málta - Általános információk »